Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Raamatun profetioissa esiintyy usein -
käsite ahdistuksista, koetuksista tai kärsimyksistä.
Viisas raamatuntutkija kysyy, mistä lähteestä ahdistukset nousevat.
Kun tiedämme sen, tiedämme, mihin aikaan profetia sijoittuu.
Sanassahan luvataan, ettei uskovien tarvitse käydä läpi Jumalan vihaa.
Siellä ei kuitenkaan luvata, ettei meille tulisi ahdistuksia.
Olemme nähneet Ilmestyskirjan luvusta 6, -
etteivät viisi ensimmäistä sinettiä liity mitenkään Jumalan vihaan.
Sitä vastoin tuolloin sielunvihollinen vainoaa uskovia.
Nyt alamme tutkia kuudetta sinettiä.
Otetaan esille Ilmestyskirjasta luvun 6 jae 12.
Sanankohdan sisältämät vihjeet auttavat meitä tulkitsemaan profetian.
Kun ymmärrämme sen, voimme noudattaa Sanaa paremmin.
Jae 12: "Ja minä näin, kuinka Karitsa avasi kuudennen sinetin..."
Jumala tahtoo, että kiinnitämme asiaan erityistä huomiota.
"... ja tuli suuri maanjäristys..."
Maanjäristykset voivat merkitä Sanassa paria eri asiaa.
Maanjäristyksen asiayhteys on tärkeä.
Tämä maanjäristys vaikuttaa kaikkialla kaikkiin.
Toisekseen maanjäristys ilmoittaa jotain.
Jumala haluaa ilmoittaa jotain, joka vaikuttaa koko maailmaan.
Jae 12: "...tuli suuri maanjäristys, -
ja aurinko meni mustaksi niin kuin karvainen säkkipuku, -
ja kuu muuttui kokonaan kuin vereksi..."
Meidän pitää huomioida tarkasti Sanan kokonaisilmoitus.
Erityisesti Raamatun profetioissa annetaan vihjeitä, -
joiden avulla pääsemme oikeaan johtopäätökseen.
Esimerkiksi Matteus 24:29:ssä -
kerrotaan samankaltaisesta mutta vähän erilaisesta tapahtumasta.
Matteuksen kohta muistuttaa paljon Ilmestyskirjan kohtaa, -
on kuitenkin yksi tärkeä eroavuus.
Matteus 24:ssä sanotaan, että aurinko pimenee -
eikä kuu anna valoaan.
Ilmestyskirjassa taas sanotaan, että kuu muuttuu verenpunaiseksi.
Näillä tekstinkohdilla on erilainen tarkoitus.
Ne kertovat kahdesta eri asiasta.
Kun Matt. 24:ssa sanotaan, että aurinko pimenee -
eikä kuu anna valoaan, -
siinä ilmoitetaan Messiaan toinen tuleminen.
Matteus 24:29-31:ssä -
ei silti puhuta ylöstempauksesta.
Siinä sanotaan, että Kristus palaa perustamaan valtakuntansa.
Siinä ei puhuta ylöstempauksesta.
Kristuksen toisessa tulemuksessa pilvet avautuvat -
ja hän saapuu valkoisen hevosen selässä Ilm. 19:n mukaan -
pyhät mukanaan.
Messias saapuu tuhoamaan vihollisen ja perustamaan valtakuntansa.
Kun aurinko muuttuu mustaksi kuin karvainen säkkipuku -
ja kuu muuttuu verenpunaiseksi, -
siinä tarkoitetaan eri tapahtumaa ja eri aikaa.
Auringon pimeneminen ja kuun muuttuminen punaiseksi -
mainitaan ensimmäistä kertaa jo Jooel 2:31:ssä.
Siellä ilmoitetaan Jumalan vihan alkaminen.
Jooel ilmoittaa viimeisen tilaisuuden huutaa avuksi Herran nimeä, -
ennen kuin Jumalan viha lankeaa.
Ap. t. 2:ssa auringon pimeneminen ja kuun muuttuminen punaiseksi -
kertoo ylöstempaamisen olevan lähellä.
Kyseessä ei ole Messiaan toinen tulemus, -
vaan hän palaa pilviin -
noutamaan verellään lunastetut.
Ilm. 6:12: -
"...ja tuli suuri maanjäristys, -
ja aurinko meni mustaksi niin kuin karvainen säkkipuku, -
ja kuu muuttui kokonaan kuin vereksi..."
Puhumme usein verikuusta.
Moni on sanonut, -
että vuosina 2014-2015 -
sekä pääsiäisen että lehtimajan juhlan aikaan on kuunpimennys.
Yhteensä on neljä verikuuta.
Kuitenkaan nämä sanankohdat eivät puhu kuunpimennysten verikuusta.
On vaarallista ajatella, että vuosien 2014-2015 verikuut -
olisivat sama asia kuin Sanan ilmaisu "kuu muuttuu kuin vereksi".
Tämä raamatunkohta tarkoittaa aivan muuta.
Kyseessä eivät ole kuunpimennykset, joita tapahtui vuosina 2014-2015.
Sanassa mainittu verenpunainen kuu ilmoittaa Jumalan vihan alkamisen.
Niin sanotaan myös Jooelin kirjassa.
Ilm. 6:12: -
"... ja tuli suuri maanjäristys [joka ilmoitti globaalin tapahtuman], -
ja aurinko meni mustaksi niin kuin karvainen säkkipuku..."
Säkkikangas puhuu parannuksenteosta.
Parannuksenteko johtaa lunastukseen: "Kuu muuttui vereksi."
Ilm. 6:13: "...ja taivaan tähdet putosivat maahan, -
niinkuin viikunapuu varistaa raakaleensa, -
kun suuri tuuli sitä pudistaa..."
Tässäkin viitataan Jooelin kirjaan.
Siellä ilmoitetaan Jumalan vihan saapuminen -
ja viimeinen tilaisuus huutaa avuksi Herran nimeä ja paeta vihaa.
Niin myös Ilmestyskirjassa tahdotaan meidän tekevän.
Myös Johannes ilmoittaa Jumalan vihan saapumisen.
Jae 14: "...ja taivas väistyi pois -
niin kuin kirja, joka kääritään kokoon, -
ja kaikki vuoret ja saaret siirtyivät sijoiltansa."
Jumala puhuu muutoksesta, joka koskee koko maailmaa.
Monet väittävät valheellisesti, -
että Ilmestyskirja olisi jo toteutunut -
toisen temppelin hävittämisen aikaan vuoden 70 jKr. paikkeilla.
Mutta Ilmestyskirjan teksti tarkoittaa aivan muuta.
Virheellisen käsityksen kannattajat tulkitsevat Ilmestyskirjan vertauksena.
Jos samaa tulkintametodia käytettäisiin muuhun Raamattuun, -
siltä häviäisi merkitys.
Jae 14: -
"...kaikki vuoret ja saaret siirtyivät sijoiltansa.
Ja maan kuninkaat ja ylimykset ja sotapäälliköt ja rikkaat ja väkevät -
ja kaikki orjat ja vapaat..."
Ei siis ole väliä, onko ihminen rikas vai köyhä, vahva vai heikko, -
korkeassa vai alhaisessa asemassa.
Tässä kerrotaan niistä, -
jotka eivät ole Jooelin kehotuksen mukaan -
huutaneet Herran nimeä avukseen: -
He "...sanoivat vuorille ja kallioille: -
'Langetkaa meidän päällemme ja kätkekää meidät -
hänen kasvoiltansa, joka valtaistuimella istuu, -
ja Karitsan vihalta!"
Vasta tässä kuudennen sinetin kohdalla -
mainitaan Jumalan viha. Se ei ole silti vielä langennut.
Näemme, että Jumalan viha on käsillä.
Se häämöttää jo horisontissa.
Kun maailman ihmiset näkevät nämä tapahtumat, -
he tietävät, mitä on tulossa: -
Jumalan viha on käsillä.
Mutta sen sijaan, että he noudattaisivat Jooelin kehotusta -
parannuksen teosta ja Herran puoleen huutamisesta, -
jotta he pelastuisivat Jumalan vihalta, kuten 1. Tess. 5:9:ssä luvataan, -
he yrittävät piiloutua.
He "sanoivat vuorille ja kallioille: -
'Langetkaa meidän päällemme ja kätkekää meidät -
hänen kasvoiltansa, joka valtaistuimella istuu, -
ja Karitsan vihalta!"
Sillä heidän vihansa suuri päivä on tullut, -
ja kuka voi kestää?'"
Luku 6 päättyy sanoihin Jumalan vihan pikaisesta tulosta.
Siirrytään lukuun 7. Siellä tapahtuu muutos.
Siellä tarkastellaan toista ihmisryhmää.
Viidennen sinetin kohdalla puhuttiin ihmisistä, joita surmattiin -
Jumalan Sanan vuoksi -
ja siksi, että heidän elämänsä todisti Jumalan Sanasta.
Näitä uskovia vainottiin, koska he pysyivät uskollisina.
Entä Israel?
Luvusta 7 käy ilmi, ettei Jumala ole unohtanut Israelia.
Jotta Jeesuksen toinen tulemus voisi tapahtua, -
Israelin täytyy tehdä parannus.
Sen pitää löytää usko Messias Jeshuaan.
Haluan paljastaa, -
että ylöstempaus tapahtuu juuri ennen Jumalan vihan ilmestymistä.
Jumalan vihaa ei ole edes mainittu ennen luvun 6 loppua.
Olemme tarkastelleet VT:n profetioiden merkkejä siitä, -
että Jumalan viha on käsillä ja on aika huutaa avuksi Herran nimeä.
Luvussa 7 tapahtuu muutos. Ilm. 7:1: -
"Sen jälkeen minä näin neljä enkeliä seisovan maan neljällä kulmalla -
ja pitävän kiinni maan neljää tuulta...!
Tässä toistuu luku neljä.
On neljä enkeliä, maan neljä kulmaa ja maan neljä tuulta.
Näimme aiemmin, että luku neljä kuvaa maailmaa.
Tässä sanotaan, että Jumalan viha kohtaa koko maata.
"Sen jälkeen minä näin neljä enkeliä seisovan maan neljällä kulmalla -
ja pitävän kiinni maan neljää tuulta, -
ettei mikään tuuli pääsisi puhaltamaan maan päälle -
eikä meren päälle eikä yhteenkään puuhun."
Tuuli tarkoittaa tässä Jumalan vihaa.
Mutta tässä ilmoitetaan, -
että Jumalan vihan saapuminen viivästyy.
Jae 2: "Ja minä näin erään muun enkelin kohoavan -
auringonnoususta [idästä]..."
Joonan kirjassa Jumalan tuomio saapuu idästä.
Ilm. 7:ssä saapuu vielä yksi enkeli, jolla on tehtävä.
Hän tietää Jumalan vihan olevan ovella.
"Ja minä näin erään muun enkelin kohoavan auringonnoususta, -
ja hänellä oli elävän Jumalan sinetti..."
Kyseessä on erilainen sinetti kuin luvussa 6.
Se kertoo omistajasta.
Nyt pitää ymmärtää asiayhteys.
Luvun 6 lopussa näimme, että Jumalan viha on käsillä.
Neljä enkeliä valmistautuvat siihen, -
että neljä tuulta puhaltavat maan neljälle kulmalle -
tuomaan Jumalan vihan. Mutta prosessi viivästyy.
Jae 2: -
"...hänellä [enkelillä] oli elävän Jumalan sinetti, -
ja hän huusi suurella äänellä niille neljälle enkelille, -
joille oli annettu valta vahingoittaa maata ja merta, ja sanoi: -
'Älkää vahingoittako maata älkääkä merta, älkää myös puita, ennenkuin..."
Jumalan viha ja Karitsan tuomio ovat ovella, -
valmiina lankeamaan koko maailmaan.
Mutta enkeli sanoo: "Odota. Ensin erään asian pitää tapahtua."
Jumalan viha tulee tiettyjen vitsausten muodossa, -
samankaltaisina kuin Toisessa Mooseksen kirjassa.
Toisessa Mooseksen kirjassa kerrotaan -
Jumalan kansan, Israelin, vapautumisesta ja lunastuksesta.
Jumala solmii liiton noiden 12 heimon kanssa.
Lopun aikoina tapahtuu jotain vastaavaa.
Jumala aikoo tuomioidensa ja vihansa kautta -
tuoda Israelin kansan uuteen liittoon kanssaan.
Ensimmäisessä lunastuksessa, kun Israel lähti Egyptistä, -
se toi mukanaan myös pakanakansoihin kuuluvia ihmisiä.
Samoin myös jäännös pakanakansoista tulee uskoon -
Israelin Jumalaan ja Jeesus Nasaretilaiseen lopun aikoina.
Jumala vaikuttaa näiden asioiden tapahtumisen, -
jotta suurin mahdollisin määrä sekä juutalaisia että ei-juutalaisia -
pelastuisi ja pääsisi hänen valtakuntaansa.
Muuta keinoa ei ole saada niin paljon ihmisiä uskoon.
Jae 3: -
"'Älkää vahingoittako maata älkääkä merta, älkää myös puita, -
ennen kuin me olemme painaneet sinetin -
Jumalamme palvelijain otsaan'."
Enkeli toimii ainutlaatuisella tavalla.
Sinetti täytyy painaa Jumalan palvelijoiden otsaan.
Sanassa käytetään usein esikuvia.
Jumala käyttää muinaisia tapahtumia esikuvana -
halutessaan soveltaa sen sisältämää viisautta uuteen asiayhteyteen.
Aadam ja Eeva karkotettiin Eedenistä heidän langettuaan syntiin.
He olivat syntiinlangenneessa tilassa, kun heidät karkotettiin.
He saivat Kainin ja Aabelin, mutta Kain surmasi Aabelin.
Herra laittoi Kainiin sinetin kaltaisen merkin, -
jottei häntä kukaan surmaisi.
Kain ei saanut merkkiä vanhurskautensa -
tai muun ansionsa tähden -
vaan Jumalan kutsumuksen ja tarkoitusperien vuoksi.
Samalla tavoin Jumala on sallimuksessaan -
ja kaikkivaltiudessaan luonut ja kutsunut Israelin.
Israel on Jumalan astia tässä maailmassa tiettyä tarkoitusta varten.
Sen vuoksi Israel sinetöitiin.
Jae 4: "Ja minä kuulin sinetillä merkittyjen luvun, -
sata neljäkymmentä neljä tuhatta..."
Luku 144000 voidaan selittää parilla eri tavalla.
Se sisältää 12000 henkeä Israelin 12 sukukunnasta.
Käyttämällä lukuja 12 ja 1000 päästään lukuun 144000.
Toiset ottavat luvun 144000 kirjaimellisesti.
Heidän mukaansa Israelin 12 heimosta sinetöidään -
kirjaimellisesti 144000 henkeä.
Jumala aikoo käyttää heitä lopun aikoina erityisellä tavalla. Ehkä niin.
Toisten mielestä luku 12 puhuu 12 heimosta eli kaikista juutalaisista.
Luku 1000 kertoo loppuun saattamisesta.
Tällöin ei olisi kyse juutalaisten jäännöksestä, -
vaan luku kertoisi siitä, että Jumala varjelee juutalaiset silloin, -
kun hän vuodattaa tuomionsa ja vihansa maailmaan.
Silloin juutalaisten sinetöiminen olisi todistuksena muille kansoille.
Tarkastelemme, mitä kummastakin selitysmallista seuraisi, -
kun luku 144000 esiintyy uudelleen Ilmestyskirjan luvussa 14.
Otetaan nyt kuitenkin esille seikka, jonka tiedämme varmasti.
Kyse on 12 heimosta, mutta jotkut asiat ovat muuttuneet.
Ensinnä mainitaan Juudan heimo, -
minkä syynä on Juudan jalopeura.
Juuda on lopun aikoina Israelin heimoista tärkein.
"Juudan sukukunnasta 12000 merkittyä, -
Ruubenin sukukunnasta 12000, Gaadin sukukunnasta 12000, -
Asserin sukukunnasta 12000, Naftalin sukukunnasta 12000, -
Manassen sukukunnasta 12000..."
Luettelosta on jätetty pois Daanin sukukunta.
Poisjättämiselle on syynsä.
Joosuan kirjasta ja Tuomarien kirjasta näkee, -
että kun Israelin heimot saivat perinnökseen tietyn maa-alueen, -
Daan sai perintömaan filistealaisten vierestä.
Daanilaiset kapinoivat jakoa vastaan.
He menivät Israelin pohjoisosaan, joka oli heidän mielestään parempi -
ja helpompi valloittaa.
Koska Daania ei kiinnostaneet Jumalan tarkoitusperät, -
monet tutkijat uskovat, että Daanin heimo on siksi jätetty tästä pois.
Sen sijaan luettelossa mainitaan eräs Joosefin pojista.
Jakeen 6 lopussa mainitaan Manassen heimo.
Manasse oli Joosefin esikoispoika.
1. Mooseksen kirjan luvussa 48 kerrotaan, -
että Joosefin toinen poika Efraim sai Jaakobilta erityissiunauksen.
Joosef yritti estellä Jaakobia, mutta tämä tiesi, mitä teki.
Miksi nyt mainitaankin Manasse eikä Efraim? Koska kyse on valtakunnasta.
Kyseessä on siirtymävaihe Jumalan alkuperäiseen suunnitelmaan.
Siihen kuului tietty järjestys. Siksi tässä mainitaan Manasse.
Tässä mainitaan kaikki heimot: Simeonin, Leevin, Isaskarin, -
Sebulonin, Joosefin ja Benjaminin heimot.
Haluan vielä sanoa lopuksi, -
että Ilm. 7:n alkuosasta näkee selvästi, -
ettei Jumala ole korvannut Israelia eikä hylännyt sitä.
Jumala on sitä vastoin sinetöinyt Israelin, koska haluaa sen lunastaa -
ja koska haluaa sitä suuresti käyttää lopun aikoina.
Ensi viikolla jatkamme Ilmestyskirjan 7. luvun tutkimista.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen